b'\n_START_ARTICLE_\nBertel Hintze\n_START_PARAGRAPH_\nBertel Olof Hintze (14. toukokuuta 1901 Helsinki \xe2\x80\x93 3. hein\xc3\xa4kuuta 1969 Helsinki) oli suomalainen taidehistorioitsija, joka toimi Helsingin Taidehallin intendenttin\xc3\xa4 vuosina 1928\xe2\x80\x931968._NEWLINE_Hintze v\xc3\xa4itteli vuonna 1926 Helsingin yliopistossa filosofian tohtoriksi tutkielmalla, joka k\xc3\xa4sitteli R. W. Ekmania. H\xc3\xa4nelle my\xc3\xb6nnettiin professorin arvonimi 1965. Hintze tutki varsinkin 1800-luvun suomalaista maalaustaidetta. H\xc3\xa4n oli my\xc3\xb6s yksi Nykytaide ry:n perustajista vuonna 1939, ja h\xc3\xa4n toimi yhdistyksen ensimm\xc3\xa4isen\xc3\xa4 puheenjohtajana vuoteen 1954 saakka.'